บาร์ซา หวังพลิกนรกไล่ถล่ม ม้าลาย ศึกชปล. รอบ 8 ทีม นัด 2
บาร์เซโลนา ยอดทีมแห่งแดนกระทิงดุ ต้องเปิดรังคัมป์นูถล่มเอาชนะ ม้าลาย ยูเวนตุสให้ได้ด้วยสกอร์ 4-0 ถึงจะพลิกนรกแซงเข้ารอบรองชนะเลิศ ในศึกยูฟ่า แชมเปียนส์ลีก รอบ 8 ทีมสุดท้าย นัดที่ 2 คืนนี้ (พุธ 19 เม.ย.) หลังจากบาร์ซาบุกไปแพ้ยูเวนตุสขาดลอย 0-3 มาก่อนในนัดแรก เกมนี้ เจ้าบ้านบาร์เซโลนาจะจัด สามประสานเอ็มเอสเอ็น ลิโอเนล เมสซี, หลุยส์ ซัวเรซ และเนย์มาร์ ลงล่าตาข่ายเหมือนเดิม แต่เชื่อว่าไม่ง่ายที่จะเจาะแนวรับอันแข็งแกร่งของทีมม้าลาย ส่วนยูเว่จะส่งดิบาลาและอิกัวอิน ลงล่าตาข่าย เริ่มเตะ 01.45 น. ถ่ายทอดสดทางทรูบีอิน สปอร์ต 1 ขณะที่ เสือเหลือง ดอร์ทมุนด์ ที่แพ้มาก่อน 2-3 ในนัดแรก หวังจะบุกไปล้างแค้นโมนาโก ที่แดนน้ำหอม เริ่มเตะ 01.45 น.เช่นกัน,ศึกลูกหนังยูฟ่า แชมเปียนส์ลีก ฤดูกาล 2016-17 คืนนี้ (พุธ 19 เม.ย.) เป็นเกมรอบก่อนรองชนะเลิศ หรือรอบ 8 ทีมสุดท้าย นัดที่ 2 รวม 2 คู่ โดยคู่เอกบิ๊กแมตช์จะเป็นเกมระหว่าง เจ้าบุญทุ่ม บาร์เซโลนา ยอดทีมแห่งแดนกระทิงดุ จะเปิดสนามคัมป์นู รับการมาเยือนของ ม้าลาย ยูเวนตุส ยักษ์ใหญ่แห่งกัลโชซีรีเอ อิตาลี เริ่มแข่งเวลา 01.45 น. ถ่ายทอดสดให้ชมทางทรูบีอิน สปอร์ต 1 (676),นัดแรก บาร์เซโลนาเป็นฝ่ายบุกไปแพ้ยูเวนตุสแบบหมดรูปก่อน 0-3 ทำให้บาร์ซาต้องเจองานยากในเกมนัดที่ 2 ซึ่งจะกลับมาเล่นในรังคัมป์นูของตัวเอง เพราะพวกเขาต้องเอาชนะยูเว่ให้ได้ด้วยสกอร์ 4-0 ถึงจะพลิกสถานการณ์แซงเข้ารอบรองชนะเลิศ,แม้ว่าก่อนหน้านี้บาร์เซโลนาจะเคยสร้างปาฏิหาริย์ในรอบ 8 ทีมสุดท้าย ด้วยการเปิดบ้านถล่มเอาชนะปารีส แซงต์ แชร์กแมง 6-1 ในนัดที่ 2 หลังแพ้มาก่อน 0-4 ในนัดแรก ทำให้บาร์ซาพลิกแซงเข้ารอบด้วยสกอร์รวม 6-5 แต่การตามหลังยูเวนตุส 0-3 ไม่ใช่เรื่องง่ายสำหรับบาร์เซโลนาที่จะถล่มชนะ 4-0 เพื่อแซงเข้ารอบ เพราะยูเว่เป็นทีมที่ขึ้นชื่อว่ามีเกมรับที่เหนียวแน่น,อย่างไรก็ตาม เกมนี้หลุยส์ เอ็นริเก กุนซือบาร์เซโลนา ไม่มีทางเลือกอื่นนอกจากต้องเปิดเกมรุกบุกแหลกใส่ทีมม้าลายตูริน เพื่อยิงประตูให้ได้เร็วที่สุด โดยคาดว่าจะยังคงส่ง สามประสานเอ็มเอสเอ็น ลิโอเนล เมสซี, หลุยส์ ซัวเรซ และเนย์มาร์ ลงล่าตาข่ายอย่างพร้อมเพรียง โดยมีอันเดรส อิเนียสตา ปั้นเกมแดนกลาง ขณะที่ ม้าลาย,ยูเวนตุส จะวางจิอันลุยจิ บุฟฟอน จอมหนึบทีมชาติอิตาลี, จอร์โจ คิเอลลินี และเลโอนาร์โด โบนุชชี เป็นกำลังสำคัญในแนวรับ ส่วนแนวรุกจะใช้เปาโล ดิบาลา, มาริโอ มานด์ซูคิช และกอนซาโล อิกัวอิน เป็นตัวทีเด็ดในการทำประตู สำหรับแนวโน้มเกมนี้ บาร์ซาจะเดินหน้าลุยแหลกตั้งแต่เริ่มเกม แต่คงยากที่จะถล่มเอาชนะยูเวนตุสด้วยสกอร์ 4-0,ส่วนเกมอีกคู่นั้น เอเอส โมนาโก ทีมจ่าฝูงลีกเอิง ฝรั่งเศส จะเปิดรังสตาด หลุยส์ เดอซ์ รับมือ เสือเหลือง โบรุสเซีย ดอร์ทมุนด์ เริ่มเตะ 01.45 น. โดยเกมนัดแรกระหว่างดอร์ทมุนด์กับโมนาโก เมื่อวันอังคารที่ 11 เม.ย.ที่ผ่านมา ต้องยกเลิกเนื่องจากเกิดเหตุระเบิดรถบัสทีมเสือเหลือง ก่อนจะมาแข่งขันในวันพุธที่ 12 เม.ย. ซึ่งโมนาโกเป็นฝ่ายบุกไปเฉือนชนะดอร์ทมุนด์ถึงถิ่น 3-2 กุมความได้เปรียบก่อน,สำหรับเกมนี้ โมนาโกจะส่งคีเลียน เอ็มบัปเป กับราดาเมล ฟัลเกา ลงล่าตาข่าย ขณะที่ดอร์ทมุนด์จะฝากความหวังในการทำประตูไว้กับปิแอร์เอเมอริก โอบาเมยอง ศูนย์หน้าทีมชาติกาบอง แต่ทีมเสือเหลืองขอบุกมาชนะแค่ 1-0 ก็จะพลิกเข้ารอบด้วยกฎประตูทีมเยือน
บาร์เซโลนา ยอดทีมแห่งแดนกระทิงดุ ต้องเปิดรังคัมป์นูถล่มเอาชนะ ม้าลาย ยูเวนตุสให้ได้ด้วยสกอร์ 4-0 ถึงจะพลิกนรกแซงเข้ารอบรองชนะเลิศ ในศึกยูฟ่า แชมเปียนส์ลีก รอบ 8 ทีมสุดท้าย นัดที่ 2 คืนนี้ (พุธ 19 เม.ย.)
บาร์เซโลนา,ยูเวนตุส,ยูฟ่า แชมเปียนส์ลีก